अल्पसंख्यकों के लिए बन रहे हैं 8 आईटीआई
झारखंडके अल्पसंख्यक समुदाय के विकास के लिए केंद्र ने 34 करोड़ रुपए एमएसडीपी योजना के तहत दिया है। आठ आईटीआई और दो पॉलिटेक्निक का निर्माण जारी है। वहीं राज्य के 16 जिलों के उन प्रखंडों को चिह्नित किया गया है, जहां अल्पसंख्यकों की आबादी 25 फीसदी से अधिक है। ऐसे 44 प्रखंड हैं, जहां अल्पसंख्यकों के सामाजिक और आर्थिक विकास के लिए योजनाएं चल रही हैं। शिक्षा, कौशल विकास, स्वास्थ्य, स्वच्छता और पेयजल के लिए 10 करोड़ तक की योजना का लाभ इन प्रखंडों के अल्पसंख्यक समुदाय कर सकते हैं।
केंद्र ने अल्पसंख्यकों के विकास के लिए राज्य के छह जिलों का चयन किया है। इनमें रांची, खूंटी, गुमला, सिमडेगा, साहेबगंज और पाकुड़ शामिल हैं। इन जिलों में 8,549 इंदिरा आवास, 143 स्वास्थ्य केंद्र, 981 आंगनबाड़ी केंद्र बन चुके हैं। हालांकि प्रचार-प्रसार के अभाव में वंचित समुदायों तक इसकी जानकारी नहीं पहुंच पाती है। इस पर सरकार को ध्यान देने की जरूरत है।
उल्लेखनीय है सत्र 2014-15 में ही राज्य के 235 कब्रिस्तान की चहारदीवारी की योजना थी। इसे चालू सत्र में भी सरकार ने जारी रखा है। सत्र 2015-16 में कुल 184 कब्रिस्तानों की घेराबंदी की जानी है। इसके लिए जिलों को 20 करोड़ रुपए उपलब्ध कराए गए हैं। जिला स्तर पर लाभुक समिति के माध्यम से काम कराया जा सकता है।
hin_Deva hin_Deva hin_Deva hin_Deva